शहर के निगम की तरफ से छापे गए आदेशपत्र में टॉयलेटों में बदबू नियंत्रण और साफ-सफाई से संबंधित नियम-कायदे भी जारी किए गए है.पर्यटन क्षेत्रों में स्थापित टॉयलेटों को इन नियमों को मानना अनिवार्य किया गया है.हालांकि स्थिति इस बात पर साफ नहीं है कि इन नए नियमों की अवहेलना करते पाए गए टॉयलेटों की देखरेख करनेवालों के खिलाफ क्या कदम उठाए जाएंगे.नए नियमों के तहत सफाई कर्मचारियों को उचित प्रशिक्षण भी दिए जाने की योजना है.शौचालयों में लगे चिन्हों को चीनी भाषा के साथ अंग्रेजी में भी अंकित किया जाना अनिवार्य किया गया है.बीजिंग टाइम्स के अनुसार शौचालयों में लगे विज्ञापनों को भी नियंत्रित करने की कोशिश की गई है.बीजिंग के नगर निगम की तरफ से जारी किए गए एक बयान में कहा गया कि नए नियमों के जरिए पार्कों, रेलवे स्टेशनों और अस्पतालों में स्थापित शौचालयों में स्तरीय सुविधाएं उपलब्ध कराए जाने की कोशिश की जा रही है.निगम के एक अधिकारी ने स्थानीय मीडिया से कहा कि मक्खियों से संबंधित नियम जारी किए जाने की वजह है कि इससे साफ-सफाई का अंदाजा आसानी से लग जाएगा.हालांकि स्थानीय मीडिया को इन नियमों के सही तरह से लागू किए जाने की संभावना पर शक है.